Quraniyune v/s ahl-us-sunnah et ahl-ul-hadith 


D'abord, laisse mo dire zott ki moi, mo pa dan aukaine secte ki mo finn cités plis haut. Mo ni parmi 
quraniyune, n1 ahl-us-sunnah, ni ahl-ul-hadith. La raison li bien simple — et mo pen c ki tous bon et 
vré mizilman bizin adopté mem principe - c parski ça bann sectes là et les zott enkor, inn kré boukoup 
divisions et pé fer ravages entier le monde. Moi mo indépendant et libre kome l’air et mo pa atass ar 
aukaine groupe. Mo adopte enn principe neutre. Aster là pa dire moi ki c pa vrai kan zott réflési bien 
lors la ! 


1 — Quraniyune c enn nom ki bann dimoune finn donn certains les zott dimounes ki : 


1. Pa kroire dan hadiths du tout ou 
2. Kroire zist dan hadiths ki pa en kontradiktion avek Quran. 


Quraniyune c adjectif formé à partir quran et so singulier c « qurani ». C enn titre OÙ enn nom ki 
bann mizilmans finn donné réçama. Ça bann dimounes là in habitié servi bann sobrikés OÙ bann 
noms à tort et à travers. Partout nou tann koze ça mem. Ziska ler, mo pa finn tann enn qurani réponn à 
ça bann akization là et pou atitide ki bann dimounes pé adopté envers zott. 


2 — Ahl-us-sunnah c enn lot secte ki nou kone bien ! Li vé dire «les gens de la sunnah ». C bann 
dimoune ki kroire ki zott pé suive sunnat, a koze ça apèle zott kumsa. C enn secte ki représente les 
sunnites, ki li, représente tous bann sectes Xcepté secte Shi'ahs. Tous bann secte mo oulé dire : 


Tawhid jamaat (en guerre avek 2). 

Sunnat jamaat (ahl-us-sunnah wal jamaat — en guerre avek 1) 

Tabligh jamaat (ki kone zist sorti 40 zours avek jamaat là). 

Salafi jamaat (en guerre avek tous dimounes Xcepté bann Sa/afis). 

Oadiani jamaat (Ahmadi — malgré ki ça bann là oussi finn gagne titre « kuffar — infidels » 

parski zott na pa kroire - plis OU moins c ki dimoune dire — lor dernier prophet. 

6. Hizb-ut-tahrir OÙ khilafah OÙ al-Muhajiroune (ki prone pou l’avènema d’enn kaliph 
virtuel et pa réel OÙ bien pé oulé fer hijrah, pa kone kot pou allé). 

7. Et bann les zott sectes ki nou koné. 


AR RAI CE 


Tous ça bann sectes là trouvent dan sunnites et ahl-us-sunnah de l’Islam. 


Kan nou get hadiths, nou trouve ki prophet zamais inn servi enn tel nom pou distingue bann dimounes 
avek les zott. Mot sunnites péna dan hadiths. Ni bann compagnons inn servi li. Mais mo dimann moi 
ki koté li éna so orizin ça. Mo éna l’impression pou diferentié zott avek ahl-ul-bid'ah, zott inn servi ça 
nom la pareil kuma zott servi sunnites pou diferentié avek Shi’ahs. Si get zott bien avek enn loupe, 
kapav trouve enn paké innovations (bid'ah) ar zott mem. Alors, si toutefois éna preuve, ki zott bann 
savants, imams, prêsèrs et oratèrs, amène zott et nou gé t. Mais mo koné ki li pa existe ça, c pour ça ki 
mo pé lance enn défi a tous dimounes, y kompri bann savants, bann imams, bann orateurs ki fer 
causeries et bann otèrs ki ékrire livres et l’articles lors zournal OÙ autres. Mo finn truve 5 places dan 
hadiths kot inn mentione ahl-us-sunnah et éna la dans li dire “mo fami”. Rien à voir avek ahl-us- 
sunnah ki nou koné zordi. 


3 — Ahl-ul-hadith, enn lot secte enkor ki finn formé et zott dire ki zott suive hadiths zott. En sommes, 
sunnah © l’ensemble de bann hadiths ki finn rapporté. Ena dire ki hadith = sunnah. Mo pa koné si pa 
zott suive Quran oussi. Mais mo éna l’impression ki zott suive tous les deux, mais sèlement zott opté 
pou apèle zott ahl-ul-hadith. Ça secte là oussi, pa trop longtemps li finn formé. 


Dan tous ça bann sectes là, péna personne ki apèle zott ahl-ul-quran pareil kuma prophet là finn apèle 
zott. Zott servi ahl-us-sunnah OÙ ahl-ul-hadith ki prophet là zamais inn mentioné et inn servi. Et zott 
dire ki zott suive sunnah. A b ki sunnah ki zott pé suive ? 


Anas bin Malik finn raporté : Messager de dieu finn dire : Dieu éna deux types de gens parmi bann 
zomes. Zott fine dire : Ki ça bann là ça, messager de dieu ! Li finn dire : Bann gens du Quran et bann 
gens élites de dieu (ibn maja : vol. 1, livre 1, hadith 215 ; abi dawood at-twiyalisi : vol. 3, page 589, 
hadith 2238 ; ahmad : vol. 19, page 296, hadith 12278, page 305, hadith 12292, vol. 21, page 175, 
hadith 13542 ; al-bazzar : vol. 13, page 520, hadith 7369 ; sunan kubra par an-nasai : vol. 7, page 
263, 7977, vol. 8, page 139, hadith 8817; al-mustadrak : vol. 1, page 743, hadith 2046; kanz 
ummal : vol. I, page 512, hadith 2271, page 513, hadith 2278, page 523, hadith 2341) 

‘Ali finn raporté : Prophet finn dire : Faire la prière impair 6 bann gens du Quran, parski bon dieu li 
enn et li kontent c ki impair (abu dawood : livre 8, hadith 1411 ; tirmizi : vol. 1, livre 3, hadith 453 ; 
nasai : vol. 2, livre 40, hadith 1676 ; ibn maja : vol. I, livre 5, hadiths 1169, 1170 ; abu dawood at- 
twiyalisi : vol. 1, page 87, hadith 89 ; muswannaf abdul razzaq : vol. 3, page 3, hadith 4571 ; ibn 
ja ‘d : page 149, hadith 945, page 287, hadith 1936 ; ibn abi chaybah : vol. 2, page 93, hadiths 6865, 
6866, 6867, page 344, hadith 9743, vol. 7, page 163, hadith 34991 ; ahmad : vol. 2, page 223, hadith 
877, page 389, hadith 1214, page 394, hadith 1225, page 396, hadith 1231, page 413, hadith 1261 ; 
sunan kubra par an-nasai : vol. 1, page 249, hadith 440, vol.2, page 150, hadith 1388 ; abu ya'la : 
vol. 1, page 439, 585, vol. 8, page 404, hadith 4987 ; ibn khuzayma : vol. 2, page 136, hadith 1067 ; 
mu'jam kabir par tabarani : vol. 10, page 145, hadiths 10262, 10263 ; mu'jam awsat : vol. 2, page 
145, hadith 1557, vol. 6, page 134, hadith 6014 ; mustadrak : vol. 1, page 441, hadith 1114 ; sunan 
kubra par baihagi : vol. 2, page 657, hadiths 4140, 4141, 4142, page 658, hadith 4144 ; majma'u 
zawaid : vol. 2, page 252, hadith 3522 ; kanz ummal : vol. 1, page 611, hadith 2802, vol 7. page 405. 
hadith 19520, page 406, 19528, page 409, hadith 19551, vol. 8, page 69, hadith 21917, page 71, 
hadith 21929). 

Aiïsha finn dire : Nombre grades dan paradis li mem kantité versets Quran. Celui ki rente dan paradis 
parmi bann gens ki lire quran, pa pou éna person plis supérièr ki ä (ibn abu chaybah : vol. 6, page 
120, hadith 29952 ; chu'ab al-iman : vol. 3, page 380, 1843 ; kanz ummal : vol. 1, page 512, hadith 
2271, page 541, hadith 2423). 


C ki vé dire ki bann là, c à dire bann gens quran là, pou pli supérièr ki tous dan paradis. Mais kot ahl- 
us-sunnah et ahl-ul-hadith pou été ? 


Dan enn lot hadith ki klair kuma soleil dan enn le ciel sans nuage, prophet dire : 
. de def sis dt Je Ga Ah à Glontea es js co a di a 
Livre bon dieu, la dan éna la guidée et la lumière. Celui ki atrape li fermema et prend li, li pou lors 


guidée. Mais celui ki abandonn li, li pou égaré (muslim: livre 31, hadiths 5920, 5922 ; ibn 
khuzayma : vol. 4, page 62, hadith 2357 ; kanz ummal : vol. 1, page 178, hadith 898). 


de Of 5 ul Je Ba La A os ga es a che Qi A6 Gs 


En fait mo pé kit parmi zott deux sozes. Enn c Livre bon dieu, c la corde bon dieu. Celui ki suive H, li 
lor la guidée. Celui ki kit li, li or égarema (muslim : livre 31, hadith 5923). 


Prophet dire : 
AUS à dl 0j éas bas 2j ue Ro 2 


Mo finn laisse parmi zott enn kitsoze ki Zzamais zott pou égarés si zott atrape li fermema : Livre bon 
dieu (muslim : livre 7, hadith 2803). 


nt sf Giss 1 A LS EN 6e abri let çouss bat of à RSS à ak ÀE 


Mo kit parmi zott enn kitsoze, si zott attrape li fermema, zamais zott pou égarés : Enn pli grand ki lot : 
Livre bon dieu. Et mo fami — membre mo lakaz … (firmizi : livre 46, hadith 3788 ; kanz ummal : vol. 
1, page 173, hadith 873). 


Dan tous ça bann hadiths la, nou trouvé ki li finn met l’enfaze lors Livre bon dieu et membres de so 
famille. Péna mention de sunnah là dan. 


Li klair ki prophet inn mention ahl-ul-quran et pa fn mentionne ahlus-sunnah dan ça bann hadiths 
là. Mais eski éna savant OÙ présèr OÙ orateur ki kapav avance enn preuve lors apélation ahl-us- 
sunnah OÙ ahl-ul-hadith ? Gé t kuma zott apel zott par enn nom ki prophet pa finn servi et zott 
abandonn enn nom ki li finn servi ! Ki fer ? Li pa drôle ça ? Li Xtra drôle mem ! Prophet finn apel 
zott ahl-ul-quran et zott, zott appel zott mem ahl-us-sunnah ou sunnites. Apres zott éna toupet vinn 
met nom ar dimounes, tous kalités noms. Mo relance défi la. Gé t si zott kapav réponn ! 


A nou get bann compagnons zott atitide ki zott ti adopte envers quran là : 


. Lo) eds & Le 3. | SES I S Jé LUS asie js JS a Ed Jé se ul 
Abu Juhayfah finn dire : Mo finn dire ‘Ali : Eski zott éna kit livre avek zott ? Li réponn : Non. Xcepté 
Livre bon dieu ..…. ou ça feuille papier là ... (bukhari : vol. 1, livre 3, hadith 111, vol. 3, livre 30, 
hadith 94, vol. 4, livre 53, hadiths 397, 404 ; muslim : livre 9, hadith 3601 ; abu dawood : livre 10, 
hadith 2029 ; sunan kubra par nasai : vol. 4, page 285, hadith 4264 ; abu ya'la : vol. 1, page 228, 
hadith 263 ; abu ‘awana : vol. 3, page 240, hadith 4815). 

Ibrahim at-taymiyy finn raporté de so papa ki dire : ‘Ali inn fer enn sermon et li dire : Celui ki prétann 
ki nou éna kitsoze avek nou pou lire Xcepté Livre bon dieu et ça feuille là .. li enn mentèr (ibn abi 
chaybah : vol. 7, page 295, hadith 36221 ; ahmad : vol. 1, page S1, hadith 614, vol 2, page 170, 
hadith 780, page 181, hadith 798, page 269, hadith 962, page 304, hadith 1036 ; al-bazzar : vol. 2, 
page 150, hadith 513). 


Eski ‘Ali ti pé fer erèr ? Ou bien li ti pé koze menti ? 


A b kot hadiths sorti pou vinn plis important ki quran là, kan ‘Ali dire ki zott pa éna naryen Xcepté 
Livre de dieu et ça boute papier la ? Eski éna kikaïine parmi bann savants, bann oratèrs et bann otèrs ki 
pou vinn dire ki zott ahl-us-sunnah OÙ ahl-ul-hadith parski zott suive hadiths ? Eski ‘Ali ti fer erreur 
kan li ti dire ça ? 1 


Kan nou get la situation aktuel, nou trouve ki bann savants, bann étudiants, bann oratèrs et bann otèrs, 
zott forment partie dan 99.9 % dimounes ki, kan enn kestion vinn divan zott, premier réponse ki zott 
donné, c hadiths OÙ bien figh finn dire. 0.1% là kapav dire zott quran là ki finn dire OÙ bien quran là 
péna naryen là dan. Si zott dire ki quran là péna naryen la dan, ler là nou dire zott ki quran là pa pé 
koze la vérité parski li dire ki li komplet ça, pa manque naryen la dan, li parfait et li englobe tous. 

Talha finn dire : Mo finn dimann ‘Abdullah ibn Abi Awfa : Eski prophet finn fer testament et li finn 
réponn : Non ! Mo finn dire : Kuma li kapav finn prescrire testament pou dimoune et li finn ordonné 
kan li pa finn fer li ? Li dire : Li finn recommande Livre de dieu (bukhari : vol. 3, livre 49, hadith 866, 
vol. 4, livre SI, hadith 3, vol. 5, livre 59, hadith 737, vol. 6, livre 60, hadith 135, vol. 6, livre 61, 
hadith 540). 


Eski ahl-us-sunnah OÙ ahl-ul-hadith pou rékomand fer testament d’apré hadiths ? Ki fer le prophet 
pa finn fer li ? 


. pla 4 QU 4 6 di dns Qi 


Anas finn rapporte : … Donc prophet finn dire : Ô Anas ! Livre de dieu, c la loi du talion (bukhari : 
vol. 6, livre 60, hadiths 26, 27, 135 ; abu dawood : livre 40, hadith 4578 ; nasai : vol. 5, livre 45, 
hadiths 4756, 4761 ; ibn maja : vol. 3, livre 21, hadith 2649  ; ahmad : vol. 19, page 314, hadith 
12302, vol. 20, page 129, hadith 12704 ; bazzar : vol. 13, page 155, hadith 6567 ; sunan kubra par 
nasai : vol. 6, page 339, hadith 6933, vol 7, page 364, hadith 8232, vol. 10, page 282, hadith 11080 ; 
mu jam kabir : vol. 1, page 264, hadith 768, vol. 24, page 262, hadith 664 ; sunan kubra par baïhagi : 
vol. 8, page 45, hadith 15883, page 113, hadith 16096 ; sunan swa ‘ir : vol. 3, page 222, hadith 2992 ; 
kanz ummal : vol. 15, page 7, hadith 39823 ; jam'u fawaid : vol. 2, page 306, hadith 5247). 

‘Ubaydullah ibn ‘Abdullah finn dire : Doulèr prophet finn vine plis sévère et li dire : Amène moi 
papier et mo pou ékrire pou zott enn livre (kelke soze) ki zott pa pou égaré apré moi. ‘Umar dire : 
Douleur pé domine prophet et nou éna avek nou Livre de dieu et li suffisant … (bukhari : vol. 1, livre 
3, hadith 114). 


Eski zott, bann savants, bann oratèrs et bann otèrs, zott kapav vine dire ki ‘Umar ti pé radoter OU li ti 
pé koze menti ? 


Si ‘Umar finn dire ki quran (Livre de dieu) suffit pou nou, et li pa finn dire sunnah OÙ hadiths, eski 
nou kapav dire ki ‘Umar ti fer erreur ler là ? Nou kapav dire ki li finn blié sunnah OÙ hadiths ? Ou 
bien nou kapav dire ki quran komprend hadiths et sunnah tous les deux ? Ça c extraordinaire ça ! 


En fait, mo kapav kontinué cite bann hadiths kot prophet finn met emphaze lor quran là. Nou éna 
oussi bann hadiths ki koze lors sunnah prophet, mais ça pa donn zott droit pou apel zott mem ahl-us- 
sunnah OÙ ahl-ul-hadith. Na péna aukaine hadiths ki dire ça ? 


Bann savants, bann oratèrs et bann otèrs bizin fer bien attention. Nou éna oratèrs ki fer kozeris et 
ensuite met lors Facebook et Youtube.com. Li dire ki l’islam pa Xisté sans quran et quran pa Xisté 
sans hadiths. Mais selma ler get li bien dan loop, nou trouve ki li boire ar la main gauche divan tous 
ça bann dimoune ki pé get li la. Eski li pa koné ki sanla mangé et boire avek la main gauche ? Et bann 
dimoune tape la main, et dire ki!li finn bien kozé. Ça c atitide bann nowehere ça ? A b ki zott finn 
komprend dan so kozeri ? Eski zott oussi zott finn vine pareil kuma li ? Li impressionne dimounes ar 
so bann kozé ki kuma du miel ? Li mem li pa pé mette en pratik en simple kitsoze, mangé et boire ar 
la main droite. Au lieu de ça, li boire ar la main gauche pareil kuma shaytaan (démon) boire et mange 
ar la main gauche. Li finn vine frèr ar shaytaan li, apré ça li vine fer l’impression divan dimounes. Ça 
c extra ordinaire ça ? Analyser bien et get tous ça bann ki mo finn mentioné là et zott atitude kan zott 
vinn en publik et fer zott kozeris. Zott pou gagne surprise ! 


Donc, mizilmans ki finn prend titre de « ahl-us-sunnah » OÙ « ahl-ul-hadith » bizin prend kompte 
avant ki trop tard. Réflesi lors la et gé t ki sanla finn donne zott ça bann titres là ! 


